คือจริง ๆตุ่มนี้มันมีมาตั้งแต่เด็ก ๆ แล้วครับไม่ได้เจ็บและไม่ได้มีผลต่อการใช้ชีวิตอะไรเลย แต่ก่อนมีขนาดเล็กว่านี้ มันไม่ได้ใหญ่ขึ้นจนตอนนี้ผม 31 แล้วอยู่ดีดี เมื่อวานนี้ ตุ่มก็มีขนาดใหญ่แล้วเจ็บนิด ๆ เวลาไปบีบ มีความรู้สึกเมหือนมันจะแตกออกมาแต่เจ็บเลยไม่กล้าบีบ เลยแปลกใจว่ามันคืออะไรครับ เจาะให้มันแตกเองได้รึเปล่า หรือควรทำอย่างไรดี
สวัสดีค่ะ ไม่สามารถดูรูปที่แนบได้นะคะตุ่มที่บริเวณอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ3.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมหากมีตุ่มมาตั้งแต่เด็กๆอาจนึกถึงPPP หรือ Pearly penile papules เป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ และก็ทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์เพราะมีลักษณะคล้ายกันการแยกโรคโดยการตรวจร่างกายนั้นต้องอาศัยแพทย์ แนะนำว่าถ้ามีตุ่มที่อวัยวะเพศที่ไม่แน่ใจว่าเกิดจากอะไร ควรไปพบแพทย์ให้ได้การวินิจฉัยที่แน่นอนก่อนการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่